ai4bharat/Pralekha huggingface dataset:
விண்வெளித்துறை
இரண்டு வெளிநாடுகளின் செயற்கைகோள்களுடன் வெற்றிகரமாக விண்ணில் பாய்ந்தது பி.எஸ்.எல்.வி. சி-42 ராக்கெட் -.
ஸ்ரீஹரிகோட்டாவில் உள்ள சதீஷ்தவான் விண்வெளி ஆய்வு மையத்தில் இருந்து ஏவப்பட்ட பி.எஸ்.எல்.வி. சி-42 செலுத்து வாகனத்திலிருந்து நோவாசர் மற்றும் எஸ்1-4 என்ற செயற்கைகோள்கள் இன்று வெற்றிகரமாக விண்ணில் செலுத்தப்பட்டன.
சதீஷ்தவான் விண்வெளி ஆய்வு மையத்தில் உள்ள முதலாவது ஏவுதளத்தில் இருந்து பி.எஸ்.எல்.வி. சி-42 செலுத்துவாகனம் ராக்கெட் இரவு 10.08 மணிக்கு புறப்பட்டது. புறப்பட்ட 17 நிமிடம் 44 வினாடியில் செலுத்து வாகனத்திலிருந்து விடுபட்ட இரண்டு செயற்கைக் கொள்களும், பூமியில் இருந்து 583 கிலோ மீட்டர் உயரத்தில் தற்காலிக சுற்றுவட்டப் பாதையில் வெற்றிகரமாக நிலைநிறுத்தப்பட்டன.
பி.எஸ்.எல்.வி. செலுத்து வாகனம் வெற்றிகரமாக விண்ணில் செலுத்தப்பட்டதை அடுத்து தனது குழு உறுப்பினர்களுக்கு இஸ்ரோ தலைவர் டாக்டர் கே. சிவன் வாழ்த்து தெரிவித்தார்.
இதுவரை 28 நாடுகளைச் சேர்ந்த 239 வெளிநாட்டு செயற்கைகோள்களை இஸ்ரோ விண்ணில் செலுத்தியுள்ளது.
விண்வெளித்துறை
நிலுவையில் உள்ள விஷயங்களை பைசல் செய்வதற்கும் தூய்மைப் பணிக்குமான சிறப்பு இயக்கம் 2.0-ஐ விண்வெளித்துறை நடத்தியது
நிர்வாக சீர்திருத்தங்கள் மற்றும் பொதுமக்களின் குறைதீர்ப்பு தொடர்பாக 11 பிரிவுகளில் நிலுவையில் உள்ள விஷயங்களில் விண்வெளித் துறையால் அடையாளம் காணப்பட்டு, விரைவான தீர்வுக்காக 2022 செப்டம்பர் 14 முதல் 30 வரை தயாரிப்பு இயக்கம் நடைபெற்றது. பொதுமக்களின் குறைதீர்ப்பு, நாடாளுமன்ற வாக்குறுதிகள், அமைச்சகங்களுக்கு இடையேயான விஷயங்கள், தூய்மை இயக்கங்கள் ஆகியவை இதில் அடங்கும். போர்க்கால அடிப்படையில் அக்டோபர் 2 முதல் தினந்தோறும் இதற்கான நடவடிக்கைகள் மேற்கொள்ளப்பட்டு வருகின்றன.
விண்வெளித் துறையின் மையங்கள் / அலகுகள் / தன்னாட்சி அமைப்புகள் என 20 இடங்கள் தூய்மை இயக்கத்திற்கு அடையாளம் காணப்பட்டன. இஸ்ரோவின் தலைமையகமான பெங்களுரு, இவற்றின் அலகுகள் அமைந்துள்ள திருவனந்தபுரம், வலியமாலா, ஸ்ரீஹரிகோட்டா, ஹைதராபாத், செகந்திராபாத், கடான்கி, அகமதாபாத், ஷில்லாங், ஹசன், விண்வெளித் துறையின் கிளை தலைமைச் செயலகம் உள்ள தில்லி ஆகிய இடங்களில் சிறப்புத் தூய்மை இயக்கம் அமலாக்கப்பட்டது. அலுவலக வளாகங்கள், சிற்றுண்டி சாலைகள், கழிவுப்பொருட்கள் உள்ள இடங்கள், ஆவண அறைகள் போன்றவற்றில் தூய்மைப்பணி நடைபெற்றது.
இந்த உணர்வுடன் சிறப்புத் தூய்மை இயக்கம் 2.0 நடத்தப்படுகிறது. இதையடுத்து மேற்குறிப்பிட்ட இடங்களில் தூய்மைப் பணியோடு அனைத்து அலுவலகங்கள் மற்றும் கோட்டங்களில் திடீர் சோதனைகளும் நடைபெறுகின்றன.
பிரதமர் அலுவலகம்
இரண்டே வாரத்தில் இரண்டாவது இருதய மாற்று அறுவை சிகிச்சையை மேற்கொண்ட புனேயில் உள்ள ராணுவ மருத்துவமனை மருத்துவர்களுக்கு பிரதமர் பாராட்டு
இரண்டே வாரத்தில் இரண்டாவது இருதய மாற்று அறுவை சிகிச்சையை மேற்கொண்ட புனேயில் உள்ள ராணுவ மருத்துவமனை மருத்துவர்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
இந்திய ராணுவத்தின் தென் மண்டல கமாண்ட் வெளியிட்டுள்ள ட்விட்டர் பதிவுக்கு பதிலளித்துள்ள பிரதமர் கூறியிருப்பதாவது;
“போற்றத்தக்க முயற்சி. இதில் சம்பந்தப்பட்ட அனைவரையும் நான் பாராட்டுகிறேன்”
பாதுகாப்பு அமைச்சகம்
வங்கத் தேச கடற்படைத் தளபதி அட்மிரல் எம் ஷாஹீன் இக்பால் இந்தியாவில் அரசுமுறைப் பயணம்
வங்கத் தேச கடற்படைத் தளபதி அட்மிரல் எம் ஷாஹீன் இக்பால் அக்டோபர் 23ம் தேதி முதல் 29-ம் தேதி வரை இந்தியாவில் அரசுமுறைப் பயணம் மேற்கொண்டுள்ளார். புதுதில்லியில் கடற்படைத் தளபதி, முப்படைத் தலைமை தளபதி மற்றும் மத்திய அரசின் உயர் அதிகாரிகளை அட்மிரல் எம் ஷாஹீன் இக்பால் சந்தித்துப் பேசுவார். இந்த கலந்துரையாடலில் சர்வதேச கடல் எல்லைப்பகுதியில் ரோந்துப் பணியை ஒருங்கிணைந்து மேற்கொள்வது, பாங்கோ சாகர் என்ற இருதரப்புக் கடற்படைப் பயிற்சி நடத்துவது மற்றும் இருதரப்பு அதிகாரிகளைச் சந்தித்து பேசுவது போன்றவை குறித்து ஆலோசிக்கப்படும்.
தில்லிப் பயணத்திற்கு பின் அட்மிரல் எம் ஷாஹீன் இக்பால் மும்பை செல்கிறார். அங்கு கடற்படையின் மேற்குக் கட்டுப்பாட்டு மைய தலைமை தளபதி வைஸ் அட்மிரல் ஹரிகுமாரைச் சந்தித்துப் பேசுவார். மும்பை பயணத்திற்கு பின் அட்மிரல் எம் ஷாஹீன் இக்பால், வெலிங்டன் சென்று பாதுகாப்புப் படைகளின் பயிற்சிக் கல்லூரியைப் பார்வையிடுகிறார். அதன் கமாண்டன்டுடன் கலந்துரையாடுகிறார்.
இந்தியா மற்றும் வங்கதேசம் ஆகியவை வரலாறு, மொழி, கலாச்சார உறவுகளை பகிர்ந்து கொள்கின்றன. இந்தாண்டு வங்கதேச விடுதலைப்போர் மற்றும் 1971 ஆம் ஆண்டுப் போர்களின் வெற்றியின் பொன் விழாவை இருநாடுகளும் இணைந்து கொண்டாடுகின்றன. இது தொடர்பாக பல நிகழ்ச்சிகள் இணைந்து நடத்தப்படுகின்றன. இருநாட்டுக் கடற்படை கப்பல்களும் பரஸ்பரம் வந்து செல்கின்றன. புதுதில்லியில் நடந்த குடியரசு தின விழா அணிவகுப்பில் வங்கதேச ராணுவத்தினர் கலந்து கொண்டனர். வங்க தேசத்தின் வெற்றி விழாக் கொண்டாட்டங்களில் இந்திய ராணுவம் மற்றும் இன்னிசைக் குழுவினர் பங்கேற்க திட்டமிடப்பட்டுள்ளது.
பிரதமர் அலுவலகம்
பிரதமர் ஆப்கானிஸ்தானைச் சேர்ந்த சீக்கிய, இந்துமத பிரதிநிதிகளை சந்தித்தார்
இக்கட்டான சூழ்நிலையில் தங்களுக்கு ஆதரவு தெரிவித்ததற்காகவும், ஆப்கானிஸ்தானில் இருந்து இந்தியாவுக்கு தங்களை பாதுகாப்பாக அழைத்துவர ஏற்பாடுகள் செய்ததற்காகவும் பிரதிநிதிகள் பிரதமருக்கு நன்றி தெரிவித்து கொண்டனர்
நீங்கள் விருந்தினர்கள் அல்ல , உங்களது சொந்த இல்லங்களில் உள்ளீர்கள், இந்தியா உங்களுடைய வீடு: பிரதமர்
குடியுரிமை திருத்த சட்டத்திற்காக பிரதிநிதிகள் பிரதமருக்கு நன்றி தெரிவித்தனர். உலகின் பிரதமர் என்று அவரை குறிப்பிட்டனர்
ஆப்கானிஸ்தானில் இருந்து இந்தியாவுக்கு குரு க்ரந்த் சாகிப்பின் மூலப்படிவத்தை கொண்டு வருவதற்கான சிறப்பு ஏற்பாடுகள் பற்றி அவர் கூறிய போது தங்கள் கண்களில் கண்ணீர் வந்ததாக பிரதிநிதிகள் கூறினார்கள்.
சீக்கியர்கள் மற்றும் இந்துக்களின் அனைத்து பிரச்சனைகள் மற்றும் சிரமங்களுக்கு தீர்வு காண தொடர்ந்து ஆதரவு அளிக்கப்படும் என்று பிரதமர் உறுதி அளித்தார்.
ஆப்கானிஸ்தானை சேர்ந்த சீக்கிய, இந்து பிரதிநிதிகள் பிரதமர் நரேந்திர மோடியை அவரது இல்லத்தில் சந்தித்து பேசினார்கள். சீக்கியர்கள் மற்றும் இந்துக்களை ஆப்கானிஸ்தானில் இருந்து இந்தியாவுக்கு பாதுகாப்பாக அழைத்துவர ஏற்பாடு செய்ததற்காக பிரதமருக்கு அவர்கள் நன்றி தெரிவித்து கொண்டனர்.
அப்போது அவர்களை வரவேற்ற பிரதமர், நீங்கள் விருந்தாளிகள்
அல்ல என்றும், சொந்த இல்லங்களிலேயே இருப்பதாகவும் கூறினார். மேலும் இந்தியா உங்களது வீடு என்றும் குறிப்பிட்டார்.
குடியுரிமை திருத்த சட்டத்தின் அம்சங்கள் குறித்து விளக்கி பேசிய பிரதமர், இதனால் சீக்கிய, இந்து மதத்தினருக்கான பயன்கள் குறித்தும் தெரிவித்தார். அவர்களுக்கான ஆதரவு தொடரும் என்று தெரிவித்த பிரதமர், அவர்கள் சந்திக்கும் பிரச்சனைகளுக்கு தீர்வு காணப்படும் என்று தெரிவித்தார். ஆப்கானிஸ்தான் தலைநகர் காபூலுக்கு தாம் சென்று வந்தது குறித்தும் பிரதமர் நினைவு கூர்ந்தார்.
தங்களது சமுதாயத்தினரை பாதுகாப்பாக அழைத்து வருவதற்கு உதவி புரிந்ததற்காக பிரதமருக்கு நன்றி தெரிவித்த திரு. மஞ்ஜிந்தர் சிங் சிர்சா, உரிய நேரத்தில் தங்களுக்கு பிரதமர் ஆதரவாக இருந்ததாக குறிப்பிட்டார்.
ஆப்கானிஸ்தானில் இருந்து இந்தியாவுக்கு குரு க்ரந்த் சாகிப்பின் மூலப்படிவத்தை கொண்டு வருவதற்கான சிறப்பு ஏற்பாடுகள் பற்றி அவர் கூறிய போது, தங்கள் கண்களில் கண்ணீர் வந்ததாக பிரதிநிதிகள் கூறினார்கள்.
உலகில் வாழும் இந்து மற்றும் சீக்கிய மக்கள் சந்திக்கும் பிரச்சனைகளை தீர்க்க நடவடிக்கை எடுப்பதன் மூலம் இந்தியாவுக்கான பிரதமர் மட்டுமல்ல, மோடி உலகிற்கே பிரதமர் என்று குறிப்பிட்டனர்.
உள்நாட்டு விமானப் போக்குவரத்து அமைச்சகம்
வந்தே பாரத்இயக்கத்தின் கீழ் மே 7 ம் தேதி முதல் 43 விமானங்களில் 8503 இந்தியர்கள் வெளிநாட்டிலிருந்து திரும்புகின்றனர்.
ஏர் இந்தியா மற்றும் ஏர் இந்தியா எக்ஸ்பிரஸால் இயக்கப்படும் 43 விமானங்களில் இந்தியாவுக்கு மே 7ம் தேதி தொடங்கி கடந்த 6 நாட்களில் 8503 இந்தியர்கள் அழைத்து வரப்பட்டுள்ளனர்.
இந்தியர்களை தனது தாயகத்திற்கு அழைத்து வருவதற்கான மிகப்பெரிய முயற்சிகளில் ஒன்றாக இந்திய அரசு வந்தே பாரத் மிஷனை மே 7 ஆம் தேதி துவக்கி வைத்துள்ளது. இந்த பணியின் கீழ், இந்தியர்களை மீண்டும் தங்கள் தாய்நாட்டிற்கு அழைத்து வருவதற்காக சிவில் விமான போக்குவரத்து அமைச்சகம் மற்றும் வெளி விவகார அமைச்சகம் ஆகியவை மாநில அரசுகளுடன் ஒருங்கிணைந்து பணியாற்றி வருகிறது.
ஏர் இந்தியாவும் அதன் துணை நிறுவனமான ஏர் இந்தியா எக்ஸ்பிரஸும் இணைந்து 12 நாடுகளுக்கு மொத்தம் 64 விமானங்களை  இயக்குகின்றன. முதல் கட்டமாக 14,800 இந்தியர்களை அமெரிக்கா, இங்கிலாந்து, பங்களாதேஷ், சிங்கப்பூர், சவுதி அரேபியா, குவைத், பிலிப்பைன்ஸ், ஐக்கிய அரபு எமிரேட்ஸ் மற்றும் மலேசியா ஆகிய நாடுகளில் இருந்து அழைத்து வரத் திட்டமிடப்பட்டுள்ளது.
இந்த மிகப்பெரும் விமான வெளியேற்றும் பணியில் ஒவ்வொரு செயல்பாடும் அரசு மற்றும் சிவில் ஏவியேஷன் இயக்குனரகம் வகுத்துள்ள பாதுகாப்பு மற்றும் சுகாதார நெறிமுறையை கண்டிப்பாக பின்பற்றுகிறது. MoCA, இந்திய விமான நிலைய ஆணையம் மற்றும் ஏர் இந்தியா ஆகியவை இந்த முக்கியமான மருத்துவ வெளியேற்றப் பணிகளில் பயணிகள், பணியாளர்கள் மற்றும் விமான நிலையத்தில் வேலை செய்யும் ஊழியர்களின் பாதுகாப்பிற்கு முன்னுரிமை அளிப்பதில் எந்தவொரு தளர்வையும் அளிக்கவில்லை.
அரசாங்க வழிகாட்டுதல்களின்படி விரிவான மற்றும் மிக உன்னிப்பான பாதுகாப்பு ஏற்பாடுகள் செய்யப்படுகின்றன.
சிறப்பு சேவைகள் மற்றும் கட்டுரைகள்
பிரமோஸ் ஏவுகணையின் ‘வெள்ளிவிழா ஆண்டு’ கொண்டாட்டங்கள் கோலாகலமாக நிறைவடைந்தன
இந்தியா- ரஷ்யாவின் கூட்டு முயற்சியான பிரமோஸ் ஏவுகணையின் ‘வெள்ளிவிழா ஆண்டு’ கொண்டாட்டங்கள் இன்று  கோலாகலமாக நிறைவடைந்தன. இந்தக் கொண்டாட்டங்களுக்கு நிறுவனத்தின் நிறுவனரும், தலைமை நிர்வாக அதிகாரியும், மேலாண்மை இயக்குநருமான பத்ம பூஷன் டாக்டர் ஏ எஸ் பிள்ளை முன்னிலை வகித்தார். பாதுகாப்புத் துறையின் கூட்டு முயற்சியை மகத்தான உச்சங்களுக்குக் கொண்டுசெல்லும் வகையில் பிரமோஸ் திட்டத்தின் குழுவிற்கு இவரது அறிவார்ந்த உரை ஊக்கமளிப்பதாக இருந்தது.
பிரமோஸ் திட்ட தலைமை இயக்குநர் திரு அதுல் திங்கர் ரானே, துணைத்தலைமை நிர்வாக அதிகாரி டாக்டர் சஞ்சீவ் கே ஜோஷி, சந்தை ஊக்குவிப்பு மற்றும் ஏற்றுமதி பிரிவு இயக்குநர் திரு பிரவீன் பதக் மற்றும் அதிகாரிகள் முன்னிலையில், பிரமோஸ் திட்ட விஞ்ஞானிகள், பொறியாளர்கள் மற்றும் ஊழியர்களிடையே உரையாற்றிய டாக்டர் ஏ.சிவதாணுப் பிள்ளை, பிரமோஸ் திட்டத்தின் மூலம் சூப்பர் சானிக் ஏவுகணையைக் கொண்டுள்ள முதலாவது நாடு இந்தியா என்பதை உலகத்திற்கு நிரூபிக்கப்பட்டுள்ளது என்றார்.
இந்தவகையில் ஐந்தாவது நாடு என்ற கருத்து உடைக்கப்பட்டிருப்பதாக ராணுவத் தொழில்நுட்ப ஒத்துழைப்பு திட்டத்தில் இந்தியா-ரஷ்யா இடையே முக்கியமான பங்களிப்பு செய்தவரும், பிரமோஸ் திட்டத்தின் தலைமை நிர்வாக அதிகாரியாக இருந்தவரும், இந்தியாவின் ஏவுகணை மனிதர் என்று அழைக்கப்பட்டவரும், முன்னாள் குடியரசுத் தலைவருமான டாக்டர் ஏ பி ஜே அப்துல்கலாம் ஒருமுறை கூறியதாக டாக்டர் ஏ.சிவதாணுப் பிள்ளை தெரிவித்தார்.
ஏற்கனவே பல மைல்கல்களை எட்டியிருந்த நிலையில், 1998-ம் ஆண்டு பிப்ரவரி 12 அன்று கூட்டுமுயற்சித் திட்டம் தொடங்கப்பட்டு 2001, ஜூன் 12 அன்று முதலாவது பிரமோஸ் சூப்பர்சானிக் ஏவுகணை வெற்றிகரமாக செலுத்தப்பட்டது வரை இந்தத் திட்டம் முற்றிலும் தனித்தன்மையானது என்பது நிறுவப்பட்டதாக டாக்டர் பிள்ளை கூறினார்.
“எந்த சவாலையும் நாம் ஏற்றுக்கொண்டோம்... எந்த சவாலையும் ஒருபோதும் ‘முடியாது’ என நாம் கூறியதில்லை” என்று அவர் தெரிவித்தார்.
தற்போதைய புவிசார் அரசியல் பதற்றநிலை பற்றிக் குறிப்பிட்ட டாக்டர் பிள்ளை பிரமோஸ் ஏவுகணையை 21-ம் நூற்றாண்டின் ‘பிரம்மாஸ்திரம்’ என சமப்படுத்தி வர்ணித்தார். “ஜனநாயகத்தில் பலம் வாய்ந்த நாடு மட்டுமே சமாதானத்தை முன்னெடுக்க முடியும். பிரமோஸ் போன்ற சக்திவாய்ந்த ஆயுதம் தான் உலகில் சமாதானத்தை முன்னெடுக்க இந்தியாவுக்கு பலத்தை அளித்தது” என்று அவர் கூறினார்.
“கூட்டு முயற்சி திட்டத்தை முன்னின்று தலைமை தாங்கும் தொலைநோக்குப் பார்வையை டாக்டர் பிள்ளை கொண்டிருந்தார். சிறந்த தலைவர்களில் இவரும் ஒருவர்” என்று பிரமோஸ் திட்டத்தின் தலைவர் திரு அதுல் டி ரானே தமது உரையில் குறிப்பிட்டார்.
பிரமோஸ் இன்று தூணாக நிற்கிறது என்றால் டாக்டர் பிள்ளை தான் அந்த தூணாக இருக்கிறார் என்று திரு ரானே கூறினார்.
இந்த பிரம்மாண்டமான நிகழ்வின் போது பிரம்மோஸ் கலையரங்கை டாக்டர் பிள்ளை தொடங்கிவைத்தார். டாக்டர் ஏ சிவதாணுப் பிள்ளை கலையரங்கு என பெயர் சூட்டப்பட்டுள்ள இந்தக் கலையரங்கு அவருக்கு அர்ப்பணிக்கப்பட்டுள்ளது. இந்தக் கலையரங்கில் நிறுவனர்களின் மாடத்தில் இந்தியாவின் தலைசிறந்த விஞ்ஞானி என்ற முறையில் அவரது நீண்டகால சிறப்புமிக்க பணிக்காலத்தில் பெற்ற பல விருதுகள், பட்டயங்கள் காட்சிப்படுத்தப்பட்டுள்ளன.
இந்தவிழாவையொட்டி ஏற்பாடு செய்யப்பட்டிருந்த ஷிரிங்கலா குழுவைச் சேர்ந்த கலைஞர்களின் சிந்தை கவரும் நடன நிகழ்ச்சி பார்வையாளர்களை ஈர்த்தது.
ஐதராபாத், நாக்பூர், பிலானி ஆகிய இடங்களில் உள்ள பிரமோஸ் பணி மையங்களிலும் வெள்ளி விழாக் கொண்டாட்டங்கள் சிறப்பாக நடைபெற்றன. இந்த விழாக்களில் திரு அதுல் டி ரானே காணொலி காட்சி மூலம் ஊழியர்களிடையே உரையாற்றினார்.
மத்திய பணியாளர் தேர்வாணையம்
ஒப்பந்த அடிப்படையில் இணைச் செயலாளர் நிலை / இயக்குநர் / துணைச் செயலாளர் நிலை பணிக்கான நேரடிச் சேர்க்கை
மத்திய அரசின் பணியாளர் தேர்வு மற்றும் பயிற்சி துறையிடமிருந்து பெறப்பட்ட கோரிக்கையின் அடிப்படையில், கீழ்கண்ட அமைச்சகங்கள் மற்றும் துறைகளில் ஒப்பந்தப் அடிப்படையில் இணைச் செயலாளர் நிலை / இயக்குநர் / துணைச் செயலாளர் நிலை பணிக்கு விண்ணப்பங்கள் வரவேற்கப்படுகின்றன.
- வேளாண் மற்றும் விவசாயிகள் நல அமைச்சகம் மற்றும் துறை
- விமானப் போக்குவரத்து அமைச்சகம்
- இரசாயனம் மற்றும் உரங்கள் அமைச்சகம் மற்றும் துறை
- பெரு நிறுவனங்கள் விவகாரத்துறை அமைச்சகம்
- உணவு மற்றும் பொது விநியோக அமைச்சகம் மற்றும் துறை
- கனரக தொழில்துறை அமைச்சகம்
- உயர் கல்வித்துறை, கல்வி அமைச்சகம்
- வீட்டுவசதி மற்றும் நகர்ப்புற வளர்ச்சி அமைச்சகம்
- சட்ட விவகாரத்துறை, சட்டம் மற்றும் நீதி அமைச்சகம்
- தொழில் மற்றும் உள்நாட்டு வர்த்த மேம்பாட்டுத் துறை, வர்த்தகம் மற்றும் தொழில்துறை அமைச்சகம்
- மருந்து உற்பத்தித் துறை, இரசாயனம் மற்றும் உரங்கள் அமைச்சகம்
- பள்ளிக் கல்வி மற்றும் எழுத்தறிவுத் துறை, கல்வி அமைச்சகம்
இந்த அமைச்சகங்கள் மற்றும் துறைகளில் நான்கு இணைச் செயலாளர்கள் மற்றும் 16 இயக்குநர்கள் / துணைச் செயலாளர்கள் நேரடியாக பணியில் சேர்க்கப்பட உள்ளனர்.
இது குறித்த விரிவான விளம்பரம் மற்றும் தகவல்கள் மத்திய பணியாளர் தேர்வாணைய இணையத்தளத்தில் 2023, மே 20 அன்று பதிவேற்றம் செய்யப்படும். ஆர்வமுள்ளவர்கள் 2023, மே 20 ஆம் தேதி முதல் ஜூன் 19 ஆம் தேதி வரை விண்ணப்பிக்கலாம்.
பாதுகாப்பு அமைச்சகம்
பாதுகாப்பு அமைச்சகத்தின் உற்பத்தித் துறை தர உத்தரவாதக் கட்டணங்களை தள்ளுபடி செய்கிறது
சீர்திருத்தங்களை மேம்படுத்துவதற்கும், வணிகத்தை எளிதாக்குவதற்குமான முக்கிய நடவடிக்கையாக, பாதுகாப்பு உற்பத்தித் துறையானது அதன் நிர்வாகக் கட்டுப்பாட்டின் கீழ் உள்ள நிறுவனங்களுக்கு விதிக்கப்படும் தர உத்தரவாதக் கட்டணங்களை  தள்ளுபடி செய்துள்ளது. இந்த முயற்சியானது, பாதுகாப்புத் தளவாடங்களின் மதிப்பை உலக சந்தையுடன் போட்டியிட வைக்கும்.
சர்வதேச சந்தையில் இந்திய பாதுகாப்பு தயாரிப்புகளை அதிக போட்டித்தன்மையுடன் உருவாக்க, மத்திய பாதுகாப்பு அமைச்சகம் பல்வேறு நிறுவனங்கள் மூலம் தொழில்துறையினருக்கு அவர்களின் தயாரிப்புகளை சோதனை செய்யும் வசதியை வழங்குகிறது. இந்த சோதனைக்காக சம்பந்தப்பட்ட நிறுவனங்கள் நிலையான விகிதங்களின்படி கட்டணங்கள் விதிக்கின்றன. இந்த கட்டணம் பொருட்களின் தயாரிப்பு விலையில் சேர்கிறது. இதனால், சர்வதேச சந்தையில் போட்டியிட முடியாத சூழல் நிலவியது. ஆனால் தற்போது இந்தக் குற்றச்சாட்டுகள் இல்லாமல் போய்விடும்.
----
AD/CR/KPG
(Visitor Counter : 100
பிரதமர் அலுவலகம்
காந்திநகரில் உள்ள மகாத்மா மந்திரில், இந்தியாவில் சுசூகியின் 40 ஆண்டு நிறைவைக் குறிக்கும் நிகழ்ச்சியில் பிரதமர் உரையாற்ற்றினார்
காந்திநகரில் உள்ள மகாத்மா மந்திரில் இன்று நடைபெற்ற இந்தியாவில் சுசூகியின் 40 ஆண்டு நிறைவைக் குறிக்கும் நிகழ்ச்சியில் பிரதமர் திரு நரேந்திர மோடி உரையாற்றினார். சுசூகி நிறுவனத்துடன் தொடர்புடைய அனைவருக்கும் பிரதமர் வாழ்த்து தெரிவித்தார். "இந்தியாவின் குடும்பங்களுடனான சுசூகியின் தொடர்பு இப்போது 40 ஆண்டுகளின் வலுவாக உள்ளது" என்று அவர் கூறினார். மாருதி-சுசூகியின் வெற்றி வலுவான இந்தியா-ஜப்பான் கூட்டுறவைக் குறிக்கிறது என்று பிரதமர் குறிப்பிட்டார்.
கடந்த எட்டு ஆண்டுகளில், இரு நாடுகளுக்கும் இடையிலான உறவுகள் புதிய உச்சத்தை எட்டியுள்ளன. இன்று, குஜராத்-மகாராஷ்டிராவில் புல்லட் ரயில் தொடங்கி உத்தரப்பிரதேசத்தின் வாரணாசியில் உள்ள ருத்ராக்ஷ் மையம் வரை, பல வளர்ச்சித் திட்டங்கள் இந்தியா-ஜப்பான் நட்புறவுக்கு எடுத்துக்காட்டுகளாகும் என்று அவர் கூறினார். இந்த நட்பைப் பொறுத்தவரை, ஒவ்வொரு இந்தியரும் கண்டிப்பாக நமது நண்பரும், முன்னாள் பிரதமருமான மறைந்த ஷின்சோ அபேயை நினைவு கூர்வார்கள். அபே அவர்கள் குஜராத்திற்கு வருகைதந்து இங்கு தனது நேரத்தை செலவிட்டதை நினைவு கூர்ந்த பிரதமர், அதை குஜராத் மக்கள் அன்புடன் நினைவுகூர்வதாக தெரிவித்தார். "இன்று பிரதமர் கிஷிடா இரு நாடுகளையும் நெருக்கமாகக் கொண்டுவர அபே மேற்கொண்ட முயற்சிகளை முன்னெடுத்துச் செல்கிறார்" என்று அவர் மேலும் கூறினார். "நமது முயற்சிகள் எப்போதும் ஜப்பான் மீது தீவிரமும் மரியாதையும் கொண்டவை, அதனால்தான் சுசூகியுடன் சுமார் 125 ஜப்பான் நிறுவனங்கள் குஜராத்தில் செயல்படுகின்றன" என்று அவர் தெரிவித்தார்.
இந்த விழாவிற்கு தமது வாழ்த்துகளைத் தெரிவித்த ஜப்பான் பிரதமர் கிஷிடா , 4 தசாப்தங்களாக மாருதி சுசூகியின் வளர்ச்சி இந்தியாவிற்கும் ஜப்பானுக்கும் இடையேயான வலுவான பொருளாதார உறவுகளை உள்ளடக்கியது என்றார். இந்திய சந்தையின் வலிமையை உணர்ந்ததற்காக சுசூகி நிர்வாகத்தை அவர் பாராட்டினார். “இந்த வெற்றிக்கு இந்திய மக்கள் மற்றும் அரசின் புரிதலுக்கும் ஆதரவுக்கும் நாங்கள் கடமைப்பட்டுள்ளதாக நான் கருதுகிறேன். சமீபகாலமாக, பிரதமர் மோடியின் வலுவான தலைமை காரணமாக உற்பத்தித் துறைக்கான பல்வேறு உதவி நடவடிக்கைகளால், இந்தியப் பொருளாதார வளர்ச்சி மேலும் வேகமடைந்து வருகிறது”, என்றும் அவர் கூறினார்.
இந்த விழாவில் இந்தியாவுக்கான ஜப்பான் தூதர் திரு சதோஷி சுசூகி, குஜராத் முதலமைச்சர், திரு பூபேந்திர படேல், நாடாளுமன்ற உறுப்பினர், திரு சி ஆர் பாட்டில், மாநில அமைச்சர், திரு ஜகதீஷ் பஞ்சால், சுசூகி சுசூகி மோட்டார் நிறுவனத்தின் முன்னாள் தலைவர், திரு ஓ சுசூகி, சுசூகி மோட்டார் நிறுவனத்தின் தலைவர் திரு டி. சுசூகி உள்ளிட்டோர் கலந்துகொண்டனர். ஹரியானா முதலமைச்சர் திரு மனோகர் லால் காணொலி காட்சி மூலம் உரையாற்றினார். ஜப்பான் பிரதமர். திரு ஃபூமியோ கிஷிடாவின் வீடியோ செயதியும் திரையிடப்பட்டது.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://www.pib.gov.in/PressReleasePage.aspx?PRID=1855063
இளைஞர் நலன் மற்றும் விளையாட்டு அமைச்சகம்
பிரதமரின் ஃபிட் இந்தியா உரையாடலில் பங்கேற்பது பெருமையாக உள்ளது: விராட் கோலி
ஃபிட் இந்தியா இயக்கத்தின் முதலாம் ஆண்டு விழாவை முன்னிட்டு 2020 செப்டம்பர் 24 அன்று நண்பகல் 12 மணிக்கு நடத்தப்படும் ஃபிட் இந்தியா உரையாடல் என்னும் பிரத்தியேக நிகழ்ச்சியில், நாடு முழுவதிலும் உள்ள உடல் நல ஊக்கம் அளிப்பவர்கள் மற்றும் ஆர்வலர்களுடன் பிரதமர் திரு நரேந்திர மோடி உரையாட இருக்கிறார்.
மத்திய இளைஞர் விவகாரங்கள் மற்றும் விளையாட்டு அமைச்சர் திரு கிரன் ரிஜிஜுவும் இதில் பங்கேற்கிறார்.
இந்த இணைய உரையாடலின் போது, உடல்நலம் மற்றும் நல்ல ஆரோக்கியம் குறித்த பிரதமரின் சிந்தனைகளுக்கு செவிமடுப்பதோடு, உடலை உறுதிப்படுத்துவதில் தங்களின் சொந்த அனுபவங்களையும் பங்கேற்பாளர்கள் பகிர்ந்து கொள்வார்கள். விராட் கோலி, மிலிந்த் சோமன், ருஜூதா திவேகர் மற்றும் இதர உடல்நல ஊக்கம் அளிப்பவர்கள் இதில் கலந்து கொள்கிறார்கள்.
இந்திய இளைஞர்களின் மிகப்பெரிய அடையாளங்களில் ஒருவராக கருதப்படும் கிரிக்கெட் வீரர் விராட் கோலி, பிரதமரின் ஃபிட் இந்தியா உரையாடலில் பங்கேற்பது பெருமையாக உள்ளது என்று கூறியுள்ளார்.
"மாண்புமிகு பிரதமரின் ஃபிட் இந்தியா உரையாடலில் பங்கேற்பதை கௌரவமாக கருதுகிறேன். உடலினை உறுதி செய்வது பற்றியும் மற்ற விஷயங்களைப் பற்றியும் நான் பகிர்ந்து கொள்ளப் போவதை நீங்கள் காணலாம்," என்று கோலி கூறியுள்ளார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658204
(Visitor Counter : 83
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொய்வின்றி நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 ஜனவரி 20 வரை 575.36 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 466.22 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 23.41 சதவீதம் அதிகமாகும்.
இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 82.08 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 108629.27 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690947
குடியரசுத் தலைவர் செயலகம்
செப்டம்பர் 17 அன்று நடைபெறவுள்ள ஹிமாச்சலப் பிரதேச சட்டமன்றத்தின் சிறப்பு கூட்டத்தில் குடியரசுத் தலைவர் கலந்து கொள்கிறார்
2021 செப்டம்பர் 16 முதல் 19 வரை நடைபெறவுள்ள ஹிமாச்சலப் பிரதேச சட்டமன்றத்தின் சிறப்பு கூட்டத்தில் குடியரசுத் தலைவர் கலந்து கொள்கிறார்
2021 செப்டம்பர் 17 அன்று நடைபெறவுள்ள ஹிமாச்சலப் பிரதேச சட்டமன்றத்தின் சிறப்பு கூட்டத்தில் குடியரசுத் தலைவர் உரையாற்றுகிறார். ஹிமாச்சலப் பிரதேசம் மாநில அந்தஸ்து பெற்ற பொன்விழாவை ஒட்டி இந்த நிகழ்ச்சி நடத்தப்படுகிறது.
2021 செப்டம்பர் 18 அன்று, சிம்லாவில் உள்ள தேசிய தணிக்கை மற்றும் கணக்கியல் பயிற்சி நிறுவனத்தில் நடைபெறவுள்ள 2018 மற்றும் 2019 ஆண்டுகளை சேர்ந்த இந்திய தணிக்கை மற்றும் கணக்கியல் அலுவலர் பயிற்சி நிறைவு விழாவில் குடியரசுத் தலைவர் கலந்து கொள்கிறார்.
----
(Visitor Counter : 168
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 180.40 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 33,917 கொவிட் சிகிச்சை பெறுபவர்கள் 0.08%ஆக உள்ளனர்.
குணமடைந்தோர் விகிதம் தற்போது 98.72%சதவீதம்
கடந்த 24 மணி நேரத்தில் 4,722 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,46,171 என அதிகரித்துள்ளது.
கடந்த 24 மணி நேரத்தில் 2,568 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.37 சதவீதம் ஆகும்
வாராந்திர பாதிப்பு விகிதம் 0.46 சதவீதம் ஆகும்
இதுவரை மொத்தம் 77.97 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 7,01,773 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806008
பிரதமர் அலுவலகம்
சிறுத்தைகளுக்கு பெயரிடும் போட்டியின் வெற்றியாளர்களுக்கு பிரதமர் வாழ்த்து
சிறுத்தைகளுக்கு பெயரிடும் போட்டியின் வெற்றியாளர்களுக்கு பிரதமர் வாழ்த்து தெரிவித்துள்ளார்.
இது தொடர்பாக மத்திய சுற்றுச்சூழல் மற்றும் பருவமாற்றத் துறை அமைச்சர் திரு. பூபேந்திர யாதவ் வெளியிட்டுள்ள ட்விட்டர் பதிவிற்கு பதலளித்து பிரதமர் திரு.மோடி வெளியிட்டுள்ள ட்விட்டர் பதிவில் கூறியிருப்பதாவது:
"வெற்றி பெற்றவர்களுக்கு வாழ்த்துகள் மற்றும் சிறுத்தைகளின் மகிழ்ச்சியும் ஆரோக்கியமும் தொடரவும் வாழ்த்துகிறேன்"
பிரதமர் அலுவலகம்
ஸ்ரீ மதன் தாஸ் தேவி மறைவுக்கு பிரதமர் இரங்கல்
ஆர்.எஸ்.எஸ் மூத்த தலைவர் திரு. மதன் தாஸ் தேவியின் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
திரு. மதன் தாஸ் தேவி தனது வாழ்க்கையை தேசத்தின் சேவைக்காக அர்ப்பணித்தவர் என்று திரு. மோடி தனது ட்விட்டர் பதிவில் தெரிவித்துள்ளார். மறைந்த தலைவருடனான தனது ஆழமான தனிப்பட்ட தொடர்பை நினைவு கூர்ந்த பிரதமர், அவரிடமிருந்து நிறைய கற்றுக் கொண்டதாகக் கூறினார்.
பிரதமர் ட்விட்டரில் பதிவிட்டுள்ளதாவது:
"மதன்தாஸ் தேவியின் மறைவு மிகுந்த வருத்தமளிக்கிறது. அவர் தனது வாழ்நாள் முழுவதையும் தேசத்தின் சேவைக்காக அர்ப்பணித்தார். அவருடன் எனக்கு நெருங்கிய தொடர்பு இருந்தது மட்டுமல்லாமல், எப்போதும் நிறைய கற்றுக்கொள்ள முடிந்தது. இந்த துயரமான நேரத்தில் அனைத்து தொழிலாளர்களுக்கும் அவர்களின் குடும்பத்தினருக்கும் கடவுள் வலிமையை வழங்கட்டும். ஓம் சாந்தி!"
நிலக்கரி அமைச்சகம்
உள்நாட்டு நிலக்கரி உற்பத்தி கடந்த 5 ஆண்டுகளில் சுமார் 23 சதவீதம் அதிகரித்துள்ளது
இந்தியாவின் நிலக்கரி உற்பத்தி 2022-23-ம் நிதியாண்டில் 893.08 மில்லியன் டன்னாக இருந்தது. இது 2018-19-ம் நிதியாண்டை விட 22.6 சதவீதம் அதிகமாகும். 2018-19-ம் நிதியாண்டில் நிலக்கரி உற்பத்தி 728.72 மில்லியன் டன்னாக இருந்தது. நிலக்கரி இறக்குமதியை குறைத்து உள்நாட்டு நிலக்கரி உற்பத்தியை அதிகரிக்க செய்வதற்கு அமைச்சகம் முன்னுரிமை அளித்து வருகிறது. கடந்த 5 ஆண்டுகளில் இந்திய நிலக்கரி நிறுவனத்தின் உற்பத்தி 703.21 மில்லியன் டன்கள் அதிகரித்துள்ளது. இது 2018-19-ம் நிதியாண்டை விட 15.9 சதவீதம் அதிகமாகும். எஸ்சிசிஎல் கடந்த 2022-23-ம் நிதியாண்டில் 67.14 மில்லியன் டன் அளவிற்கு நிலக்கரி உற்பத்தி செய்தது. இது 2018-19-ம் நிதியாண்டை விட 4.3 சதவீதம் அதிகமாகும்.
நடப்பு 2023-24-ம் நிதியாண்டில் ஆண்டு நிலக்கரி உற்பத்தி இலக்கு 1012 மில்லியன் டன்னாக நிர்ணயிக்கப்பட்டுள்ளது.